Tsauki! Täna oli tõesti selline tunne, nagu oleks pärast tavalist nädalavahetust uuesti koolinädalat alustanud. Aga jube hea on teada, et tegelikult on homme juba reede. Juhuu! Täna oli mul kaks loengut: psühholoogia ja orgaaniline keemia. Pärast seda käksin tööle ja jäin sinna kuni 5ni. Sellega sain oma selle nädala töötunnid tehtud ja saan homme vähe vabamalt võtta. Nojah, päris vabalt võtmiseks seda vist nimetada ei saa, sest mul on kaks loengut, labor ja väikeste trenn. Aga vähemalt saan  8ni magada ja kahe loengu vahel on kahetunnine paus. Täna õhtul võtsin end kokku ja käisin kahe klassivenna Charlesi ja Gabe´iga Sweetbay kohvikus keemiat õppimas. Pean tihemini hakkama keemiat õppima, et enne eksamit jälle lootusetut tunnet ei tekiks. Täna õhtul oli ka Grey anatoomia uus osa, mida koos Fabiga nautisime. Nüüd on kell pool 10 ja mina olen juba voodis teki all. Loen nüüd pisut raamatut ja siis magama. Saan end korralikult välja puhata!   Toredat reedet teile, mu kullakallid!